Drie wat vrou glo voor hof ontvoer, vermoor vra dán vir borg - Maroela Media
Kapt. Mali Govender, polisiewoordvoerder, het gesê die mans het in die Peddie-landdroshof verskyn, waar die saak tot 27 Januarie uitgestel is, wanneer hulle om borgtog gaan aansoek doen. Hulle bly in aanhouding.
"Die omgewing waar die voertuig gekry is, is gefynkam en die vrou se liggaam is in die omgewing aangetref. Daar was geen sigbare wonde aan haar liggaam nie. 'n Nadoodse ondersoek word gedoen om die oorsaak van haar dood te bepaal en die uitkoms daarvan sal in die hof bekend gemaak word."
"Speurders het onverpoos aan die saak gewerk. 'n Deurbraak is Woensdag gemaak en drie mans is in hegtenis geneem," het Govender gesê.